**Prítomní: Podľa prezenčnej listiny**

**Program:**

**Otvorenie:**

**Témy zasadnutia:**

[**Úvod:**](#_Toc34808401)

[**1 Náhradná výsadba Studenohorská – presný plán náhradnej výsadby**](#_Toc34808402)

[**2 Malokarpatské námestie – revitalizácia časti pod lipami**](#_Toc34808403)

[**3 Plochy pre opeľovače**](#_Toc34808404)

[**4 Odpady v Lamači**](#_Toc34808405)

[**5 Rôzne**](#_Toc34808406)

# Úvod:

# Náhradná výsadba Studenohorská – presný plán náhradnej výsadby

Členom komisie bol predložený celkový prehľad existujúcich drevín v stromoradí na Studenohorskej ulici ako aj návrh na výrub 52 ks inváznych drevín nachádzajúcich sa v tomto stromoradí. Z toho je 42 samičích jedincov, ktorých odstraňovanie priamo podlieha zákonu a 10 ks samčích jedincov, ktoré „môžu“ v zmysle zákona ostať zachované avšak v tomto prípade sa jedná o jedince, ktoré sú nejakým spôsobom poškodené alebo nevhodne vysadené (napr. zasahujú do lám verejného osvetlenia). Zároveň bol predložený návrh na výsadbu na novo vzniknutých miestach po tomto výrube. Predpokladané množstvo novovysadených stromov na Studenohorskej ulici je 30 ks. Tento počet sa môže zmeniť po presnom zameraní jednotlivých drevín a určení konkrétnej náhradnej výsadby. Ako súčasť náhradnej výsadby sa stromy budú sadiť aj v iných častiach mestskej časti.

**Členovia komisie:**

1. **Berú tieto informácie na vedomie**
2. **Odporúčajú použiť pre náhradnú výsadbu tieto druhy drevín hruška okrasná (*Pyrus calleryana "Chanticleer"*)*,* javor mliečny(*Acer platanoides "Columnare"*)*,* hrab obyčajný (*Carpinus betulus "Frans Fontaine"*). Tieto druhy boli vybrané z druhov odporúčaných odborníkmi**
3. **Odporúčajú vypracovať informačný balíček pre občanov, ktorý bude verejne prístupný a bude stručne informovať o dôvodoch nutnosti výrubu jednotlivých drevín ako aj o výbere drevín navrhovanej náhradnej výsadby. Balíček bude obsahovať aj mapu a časový harmonogram náhradnej výsadby a výrubu**
4. **Žiadajú zabezpečiť na jar 2020 náhradnú výsadbu v počte minimálne 4 ks drevín vo voľnom priestore pred bytovým domom Studenohorská 65**
5. **Žiadajú vyriešiť spôsob zavlažovania novovysadených drevín**
6. **Celkový výrub drevín určených na výrub odporúčajú začať realizovať na jeseň 2020 a súbežne realizovať aj náhradnú výsadbu. Výrub odporúčajú robiť fázovito, nie ako celok**

# Malokarpatské námestie – revitalizácia časti pod lipami

Členom komisie bol predložený výkaz výmer na revitalizáciu jednotlivých častí námestia formou doplnenia vegetačných prvkov do dlažby (horná a centrálna časť námestia) a revitalizácia strednej časti pod lipami.

**Po posúdení tohto výkazu výmer členovia komisie:**

1. **Odporúčajú prioritne riešiť plochu pod lipami a žiadajú za týmto účelom nechať vypracovať realizačný projekt v zmysle ideovej štúdie**
2. **Hornú časť pred kinom odporúčajú dočasne oživiť kochlíkovou zeleňou (lacnejší variant v zmysle PD) a mobiliárom Zároveň odporúčajú sa k téme výsadby pred kinom a revitalizácie fasády kina počas roka vrátiť, podľa možností rozpočtu MČ Lamač**
3. **Žiadajú o realizáciu a preverenie krokov, ktoré už v súvislosti s Malokarpatským námestím žiadali na predchádzajúcich komisiách a neboli ešte zrealizované. Ako napr. osadenie drevených sedákov alebo fungovanie pitnej fontánky**

# Plochy pre opeľovače

**Členovia komisie:**

1. **Navrhujú vytvoriť plochy pre opeľovače v spolupráci so ZŠ na Malokarpatskom námestí aj pred predajňou FUXO. Pán učiteľ Kuzár má predpestované rastlinky. Tieto rastlinky by boli primárne použité na výsadbu do trávnatých plôch pred FUXOM. Plochy potrebné pripraviť na výsadbu.**
2. **Ako prioritnú referenčnú plochu na výsadbu lúčnych kvetov, žiadajú vytvoriť na Bakošovej ulici v priestore bývalého detského ihriska v bývalých pieskoviskách**
3. **K ploche na Bakošovej žiadajú zabezpečiť prioritne aspoň jednu informačnú tabuľu (spoločnosť ECO HEART)**
4. **Odporúčajú výsadbu realizovať v mesiacoch marec – apríl. Táto výsadba by sa mohla realizovať formou komunitnej spolupráce s podporou pracovnej čaty z referátu komunálnych služieb**
5. **Odporúčajú informovať sa v BROZ ohľadom dodania vhodného počtu a druhu semien na výsadbu lúčnych kvetov**

# Odpady v Lamači

Predsedníčka komisie informovala členov komisie o pripravovanej akcii upracme si Slovensko plánovanej na 4.4.2020 (sobota). Za týmto účelom by požiadala MČ Lamač o pomoc pri vytipovaní lokalít s nelegálnymi skládkami zabezpečenie zvozu vyzbieraného odpadu.

**Členovia komisie:**

1. **Podporujú túto aktivitu a súhlasia s daným návrhom**
2. **Odporúčajú monitorovať miesta s častou tvorbou takýchto skládok a zároveň tento priestor označiť s informáciou o zákaze skládky odpadu, a že priestor je monitorovaný (stojiská Studenohorská a Bakošova) ale aj iné miesta kde sa tvoria čierne skládky.**
3. **Odporúčajú vyvesiť oznam na brány s informáciu o výške pokuty za nelegálne uložený odpad a tak isto túto informáciu zverejniť na web a FB**
4. **Požadujú zdokumentovať zlikvidovanie odpadu po demolácii stavby na Vysokohorskej ulici**
5. **Žiadajú spustiť jarné upratovanie formou rozmiestnenia VKK po Lamači podľa systému z minulých rokov (veľkoobjemový odpad a biologicky rozložiteľný odpad zo záhrad) Kontajnery na BRO viditeľne označovať aby sa zamedzilo ukladaniu iného odpadu do týchto kontajnerov**
6. **Odporúčajú uverejniť článok v Lamačanovi o problematike odpadov a o spôsobe jeho likvidovania**
7. **Odporúčajú vo veci likvidácie hlavne bio odpadu z podujatí osloviť a informovať u organizátorov podujatia Dobrý trh, prípadne INCIEN**
8. **Požadujú priebežné informovanie členov komisie o stave plánovaných zberných miest v Lamači**

# Rôzne

1. MVDr. Čech informoval členov komisie o rokovaní zo zástupcami MČ Záhorská Bystrica, Marianka a Stupava o možnosti prepojenia týchto obcí cyklotrasou, ktorá by mala viesť popri krajnici existujúcej komunikácie Lamač – Záhorská Bystrica – Stupava, s prepojením na Marianku

**Členovia komisie berú tieto informácie na vedomie a vytvorenie cyklotrasy budú podporovať**

1. **Nevyužitý cíp na školskom dvore – návrhy na využite nevyužitého cípu na školskom dvore zasielať mailom predsedníčke komisie na** [**veronika@lepsilamac.sk**](mailto:veronika@lepsilamac.sk)
2. **Umiestnenie kontajnerov na obnosené šatstvo HUMANA**

**Členovia komisie rozmiestnenie kontajnerov na použité šatstvo od spoločnosti HUMANA na pozemkoch vo vlastníctve alebo v správe MČ Lamač v súčasnej dobe neodporúčajú. Členovia komisie ďalej vyjadrili spokojnosť so spoločnosťou EKOCHARITA a zároveň konštatovali, že počet týchto kontajnerov na území MČ Lamač považujú za dostačujúci. V prípade rozšírenia tohto zberu odporúčajú aj naďalej spolupracovať so spoločnosťou EKOCHARITA. Požadujú však častejšie kontrolovanie poriadku okolo kontajnerov a promptné vynášanie po zaplnení**

1. **PONTIS – Naše mesto**

**Členovia komisie v rámci dobrovoľníckej akcie nadácie PONTIS – Naše mesto odporúčajú zapojiť dobrovoľníkov do týchto aktivít:**

* **Upraviť horný parčík a detské ihrisko na Studenohorskej 1**
* **Čistenie ulíc v „starom“ Lamači**
* **Likvidácia nelegálnych skládok odpadu**

1. **Členovia komisie žiadajú podať do ďalšieho zasadnutia komisie informácie prebiehajúcich rokovania so spoločnosťou BES**
2. **Členovia komisie žiadajú urýchlene zabezpečiť verejné obstarávanie na dodávateľa veľkokapacitných kontajnerov pre potreby jarného a jesenného upratovania a prioritne zabezpečiť obstaranie spoločnosti na vývoz malých smetných košov a košov na psie exkrementy.**

**Ďalšie zasadnutie komisie sa uskutoční dňa 2.4.2020**

**Témou zasadnutia bude riešenie problematiky psov na území MČ Lamač**

|  |  |  |  |  |
| --- | --- | --- | --- | --- |
| **Prítomní:** |  | Hagovská V., Čech P., Kolár J., Polakovičová S., Neumeisterová A., Kniez M., Danevová V., Černá E. | | |
| **Ospravedlnení** |  | Petríček A., Velič A., Bacigál M. | | |
| **Hostia**: |  | Boskovičová K. | | |
| **Zapísal: 27.2.2020** | | | **Ing. Marek Poláš** |  |
|  | | |  | |
| **Overil:** | | | **Ing. Veronika Hagovská** |  |